ИНФОРМАЦИЯ ПРИ ПРОЦЕСА НА РЕГИСТРАЦИЯ И НА ОТМЯНА НА РЕГИСТРАЦИЯТА
 Член 9
 Регистрация на ПЕПП
 1. Компетентните органи съобщават на ЕОЗППО информацията, посочена в член 6, параграф 2, букви а), б), г), е) и ж) от Регламент (ЕС) 2019/1238, като използват образеца, установен в приложение V към настоящия регламент.
 2. Компетентните органи съобщават на ЕОЗППО всички изменения на информацията и документите, предоставени в заявлението, като попълват само онези части от образеца, установен в приложение V, които са засегнати от измененията.
 3. ЕОЗППО информира незабавно компетентните органи, ако измененията засягат дейностите на доставчика на ПЕПП в съответните държави членки, като използва образците, установени в приложение VI или приложение VIII.
 4. След като продуктът е регистриран в централния публичен регистър, ЕОЗППО уведомява съответните компетентни органи за това посредством образеца, установен в приложение VI.
 Член 10
 Откриване на нова подсметка
 1. В случай на откриване на нова подсметка компетентният орган на държавата членка по произход уведомява компетентния орган на приемащата държава членка и ЕОЗППО чрез образеца, установен в приложение IX.
 2. Компетентният орган на приемащата държава членка по произход потвърждава получаването на информацията и документите посредством образеца, установен в приложение X. Компетентният орган на държавата членка по произход съобщава на компетентния орган на приемащата държава членка и на ЕОЗППО всички изменения по отношение на подсметката, като попълва само онези части от образеца, установен в приложение IX, които са засегнати от измененията.
 Член 11
 Информация относно националните разпоредби
 Чрез образеца, установен в приложение XIV към настоящия регламент, компетентните органи предоставят на ЕОЗППО електронна препратка към всички изброени по-долу сведения:
 а)
 текста на националните законови, подзаконови и административни разпоредби, с които се уреждат условията, свързани с фазата на натрупване, посочена в член 47 от Регламент (ЕС) 2019/1238;
 б)
 условията, свързани с фазата на изплащане, посочени в член 57 от Регламент (ЕС) 2019/1238;
 в)
 когато е приложимо, информация за допълнителни процедури за подаване на заявления за предимства и стимули, определени на национално равнище.
 Член 12
 Отмяна на регистрацията на ПЕПП
 1. Компетентният орган уведомява ЕОЗППО за решението си за отмяна на регистрацията на ПЕПП чрез образеца, установен в приложение VII.
 2. ЕОЗППО отменя регистрацията на ПЕПП в централния си публичен регистър и уведомява съответните компетентни органи за това посредством образеца, установен в приложение VIII.
 ГЛАВА IV
 ТЕКУЩО СЪТРУДНИЧЕСТВО И РЕДОВЕН ОБМЕН НА ИНФОРМАЦИЯ
 Член 13
 Сътрудничество между компетентните органи и с ЕОЗППО
 1. Сътрудничеството между компетентните органи и с ЕОЗППО обхваща поне следните области:
 а)
 надзор;
 б)
 инспекции и разследвания;
 в)
 установяване и отстраняване на нарушения на Регламент (ЕС) 2019/1238;
 г)
 информация относно жалби;
 д)
 планирани надзорни действия срещу доставчика или дистрибутора на ПЕПП, когато това е целесъобразно по отношение на продукта ПЕПП;
 е)
 планирани надзорни действия за смекчаване на вредите за осигурените по ПЕПП лица, включително предвиденото упражняване на правомощия за намеса по отношение на продуктите, посочени в член 63 от Регламент (ЕС) 2019/1238.
 2. ЕОЗППО предоставя ежегодно на съответния компетентен орган на приемащата държава членка надзорната информация, свързана с ПЕПП, който се предоставя в съответната държава членка, както е предвидено в член 14.
 3.